stanford-oval/wikipedia huggingface dataset:
מרלן דיטריך
חייה האישיים

מרלן דיטריך, פרוטסטנטית במהלך חייה, שמרה על חייה הפרטיים הרחק מאור המצלמות. ובהיותה ביסקסואלית היא הייתה שייכת לקהילה הגאה של ברלין אך בעת מלחמת העולם השנייה איבדה את אמונתה באלוהים. במאי 1923 נישאה דיטריך לרודולף סייבר, עוזר במאי (שהפך מאוחר יותר לבמאי בחברת סרטי פרמאונט).
דיטריך פגשה את בעלה לעתיד, רודולף סייבר, על הסט של סרט נוסף שצולם באותה שנה, "Tragödie der Liebe". והם נישאו בטקס נישואים אזרחי ב-17 במאי 1923 בברלין. ביתה היחידה, מריה אליזבת סייבר, נולדה ב-13 בדצמבר 1924.נישואיה לסייבר היו למעשה נישואים פתוחים. סייבר נפטר מסרטן ב-24 ביוני 1976. בתה היחידה של דיטריך, מריה אליזבת' סייבר, נולדה ב-13 בדצמבר 1924. ב-1948 נולד לדיטריך נכד ראשון.
במהלך חייה דיטריך ניהלה מספר רומנים מחוץ לנישואיה. בעת צילומי הסרט "מרוקו" היא ניהלה רומן עם גרי קופר (שניהל רומן במקביל עם לופה ולז). במהלך צילומי הסרט "שובו של דיסטרי" היא ניהלה רומן עם ג'יימס סטיוארט שנגמר לאחר סיום הסרט. ב-1938 היא ניהלה רומן עם הסופר אריך מריה רמארק וב-1941 עם השחקן הצרפתי ז'אן גאבן. בשנות ה-40 היא ניהלה מערכת יחסים עם הסופרת הלסבית מרסדס דה אקוסטה שהייתה גם מאהבתה של גרטה גרבו. בשנות ה-50 של המאה ה-20, היא ניהלה רומן עם יול ברינר שנמשך למעלה מעשור.
דמותה של דיטריך

מרלן דיטריך הייתה אייקון אופנה שהפך למודל של מעצבי בגדים ושחקניות. תדמיתה אף הייתה מושפעת ממיניות וביסקסואליות. דמותה הקולנועית של דיטריך הצטיירה כאב טיפוס לדמות האישה המניפולטיבית כפאם פאטאל. בשנת 1992, במקום הולדתה נחשפה לוחית לזכרה. באוגוסט 1997 גרמניה הוציאה בול דואר מיוחד הנושא את דמותה. בנוסף, חברת העטים "Montblanc" הוציאה מהדורה מיוחדת של עטים לזכרה. בשנת 2002 היא אף נעשתה אזרחית כבוד של העיר ברלין. בשנת 2000 יצא לאקרנים סרט ביוגרפי גרמני על חייה של דיטריך בשם "מרלן" בבימויו של יוזף פילסמאייר (Joseph Vilsmaier), והשחקנית קטיה פלינט כדיטריך.
הערות שוליים

↑  תום שגב, המיליון השביעי: הישראלים והשואה, ו, 3, עמ' 359.
↑  ynet, מרלן דיטריך בישראל, באתר ynet, 7 במאי 2008
| --- | --- |
בקרת זהויות :  NLI: 987007260462105171  PLWABN: 9810587896705606  BIBSYS: 90122240  BNC: 000043214  BNE: XX1162531  BnF: cb12013957t (data)  CANTIC: a19254222  CiNii: DA03486350  GND: 118525565  ICCU: CFIV066279  ISNI: 0000 0001 2144 7133  KulturNav: e6fa39c1-f6cf-4718-83ff-567289a1f35d  LCCN: n50032559  LNB: 000094976  MusicBrainz: 191cba6a-b83f-49ca-883c-02b20c7a9dd5  NARA: 10580325  NDL: 00465606  NKC: jn20000700400  NLA: 35955072  NLG: 64197  NLK: KAC2020L1645  NSK: 000044391  NTA: 068439687  RERO: 02-A003180323  SELIBR: 238817  SNAC: w6h814p7  SUDOC: 027561844  TePapa: 61097  Trove: 1161527  ULAN: 500330915  VIAF: 97773925   WorldCat (עם VIAF): 97773925 
אפילו בתחילת דרכה דיטריך לבשה בגדים גבריים, מה שנתן לה חזות אנדרוגינית.
תמונה מתוך הסרט "שנגחאי אקספרס" (1932). הבמאי יוזף פון שטרנברג השתמש באפקטי צילום מיוחדים כדי להדגיש את קווי המתאר של דיטריך. צילום זה היווה השראה לעטיפת האלבום "Queen II".
מרלן דיטריך מעודדת חיילים בבלגיה (1944).
מרלן דיטריך בביקור בישראל מנשקת את המספר המקועקע על ידה של ניצולת שואה
ציור של דיטריך במהלך הופעתה (1957).
דיטריך בירושלים (1960).
קברה של דיטריך בברלין.
טום קאלן

| --- | --- |

 לידה:  17 ביולי 1985 (בן 39) אבריסווית', הממלכה המאוחדת 
 מדינה:  הממלכה המאוחדת 
 תקופת הפעילות:  מ-2006 
 מקום לימודים:  הקולג' הוולשי המלכותי למוזיקה ודרמה  Llanishen High School 
 בן או בת זוג:  טטיאנה מסלני (2011–2021) 
 פרופיל ב-IMDb
 
טום קאלן (באנגלית: Tom Cullen; נולד ב-17 ביולי 1985) הוא שחקן, סופר ובמאי ולשי.
ביוגרפיה

קאלן נולד באבריסטווית' (אנ') שבמחוז דיפאד בוויילס. בשנותיו הראשונות גדל בלנדרינדוד ולס (אנ'), ובגיל 12 עבר לקארדיף שם למד בבית הספר התיכון לאנישן (אנ'). הוריו הם סופרים. יש לו שני אחים. לפני שפנה לקריירת משחק עסק במוזיקה. ב-2009 סיים תואר בקולג' המלכותי הוולשי למוזיקה ודרמה (אנ'), ואחר כך למד במשך שנה בבית הספר "Central School of Speech and Drama".
קריירה

עוד בתקופת לימודיו לוהק קאלן לסרט "Daddy's Girl" שזכה בפרס באפט"א הוולשי (אנ') לסרט הטוב ביותר, וכיכב בסרט "Watch Me" שזכה אף הוא בפרס באפט"א הוולשי לסרט הקצר הטוב ביותר. בתיאטרון שיחק במחזה "גורג'ו" באולד ויק בבריסטול, במחזה "Assembly" וב-"Good Night Out in the Valleys" בתיאטרון הלאומי בוויילס, ובמחזה "The Sanger" בתיאטרון שרמן קימרי. ב-2011 נכלל שמו ברשימת כוכבי המחר של המגזין "Screen International".
ב-2011 כיכב קאלן בתפקיד ראסל, מציל מנוטינגהאם, בסרט "Weekend". הסרט זכה בפרסים רבים בהם פרס חבר השופטים בפסטיבל הסרטים בנשוויל, ובפרס הקולנוע הבריטי העצמאי להפקה הטובה ביותר. קאלן זכה בפרס השחקן החדש המבטיח ביותר של הקולנוע הבריטי העצמאי, ובפרס השחקן הטוב ביותר בפסטיבל הסרטים בנשוויל על תפקידו בסרט.
בטלוויזיה שיחק קאלן בתפקיד ג'ונאס בסדרה "מראה שחורה". הוא גילם את יורם, סוחר הסמים, בדוקודרמה "Banged Up Abroad", והופיע בתפקיד ריצ'רד בסדרת הדרמה "Pen Talar". ב-2012 הופיע בתפקיד וולפריק במיני-סדרה "עולם ללא קץ". הוא השתתף בתפקיד המחזר של ליידי מרי קרולי, טוני גילינגהם, בסדרת הדרמה התקופתית "אחוזת דאונטון".
בקולנוע שיחק בסרט "Desert Dancer", המגולל את סיפורו של הרקדן האיראני אפשין ע'פאריאן (אנ'), שסיכן את חייו כדי לרקוד למרות האיסור על כך במדינה. עוד השתתף בסרט המדע הבדיוני "The Last Days on Mars", המבוסס על המשימה המאוישת הראשונה על המאדים. סרטים נוספים ששיחק בהם הם "Happily Ever After", ‏"No Compass in the Wilderness" ו-"A Hundred Streets".
קאלן גילם את ג'ו רוס במיני-סדרה "The Trials of Jimmy Rose" של רשת ITV, שעלתה לשידור בספטמבר 2015. הוא כיכב בסרט אינדי קנדי בהפקת מוטל פיקצ'רס "The Other Half" יחד עם בת זוגו טטיאנה מסלני. ב-2015 הופיע בתפקיד הראשי, בדמות מארק, בסדרת המסתורין "החמישייה" על פי ספרו של הרלן קובן, בהפקת Sky 1. הוא מככב בתפקיד לנדרי בסדרה ההיסטורית "Knightfall" של ערוץ ההיסטוריה.
ב-2008 כתב קאלן והפיק סרט קצר בשם "Naughties" עם אלכסנדר ולהוס (אנ'). ב-2009 הקימו השניים להקת תיאטרון ולשית "Undeb Theatre". ב-2010 כתב וביים מחזה באורך מלא בשם "Kingfisher", אודות אדם שיוצא מהכלא, ומחזות קצרים נוספים שבוצעו על ידי Undeb. הוא כתב בהזמנת ה-BBC סרט קצר על ילד ולשי שמתמודד עם הגירושים של הוריו.
בשנת 2016 שיחק קאלן בסרט האיטלקי "מוקש", לצד ארמי האמר.
בשנת 2021 לוהק לסרט הבריטי-ישראלי "סוף טוב", של הבמאים הישראלים שרון מימון וטל גרניט, המבוסס על המחזה באותו שם מאת ענת גוב. 
במאי אותה שנה לוהק לתפקיד בסדרת הטלוויזיה "להיות אליזבת".
חיים אישיים

מאז 2011 לקאלן יש מערכת יחסים עם השחקנית הקנדית טטיאנה מסלני אותה הכיר כשצילמו את המיני-סדרה "עולם ללא קץ" של ערוץ 4.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 |  | Cravings | ג'ייסון |  |
| 2008 |  | Watch Me | טום | סרט קצר היה מועמד לפרס באפט"א ויילס (אנ') לסרט הקצר הטוב ביותר |
| 2011 | סוף שבוע | Weekend | ראסל | פרס הקולנוע הבריטי העצמאי לשחקן החדש הטוב ביותר |
| 2013 | חדר 8 | Room 8 | אייבס | סרט קצר פרס באפט"א לקולנוע לסרט הקצר הבריטי הטוב ביותר |
| 2013 | הימים האחרונים על מאדים | The Last Days on Mars | ריצ'רד הרינגטון |  |
| 2014 | רקדן המדבר | Desert Dancer | ארדבאן |  |
| 2015 |  | Black Mountain Poets | ריצ'רד |  |
| 2016 | באושר ועושר | Happily Ever After | קולין |  |
| 2016 | החצי השני | The Other Half | ניקי |  |
| 2016 | 100 רחובות | A Hundred Streets | ג'ייק |  |
| 2016 | מוקש | Mine | טומי מדיסון |  |
| 2019 | טירה על הקרקע | Castle in the Ground | ג'ימי |  |
| 2019 |  | Pink Wall |   | במאי ותסריטאי |
| 2021 |  | Barbarians | לוקאס |  |
| 2021 | בני | My Son | פרנק |  |
| TBA | סוף טוב | My Happy Ending |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2010 |  | Banged Up Abroad | יורם | פרק: "Tokyo" |
| 2010 |  | Pen Talar | ריצ'רד | 2 פרקים |
| 2011 | מראה שחורה | Black Mirror | ג'ונאס | בפרק "תולדות חייך" |
| 2012 | עולם ללא קץ | World Without End | וולפריק | מיני-סדרה |
| 2013–2014 | אחוזת דאונטון | Downton Abbey | אנתוני פויל, ויקונט גילינגהם | 12 פרקים |
| 2015 |  | The Trials of Jimmy Rose | ג'ו רוז | 3 פרקים |
| 2016 | החמישייה | The Five | מארק ולס | תפקיד ראשי; 10 פרקים |
| 2017–2019 | אבירי הלילה | Knightfall | לנדרי | תפקיד ראשי (2 עונות); 18 פרקים |
| 2017 | להרוג את המלך | Gunpowder | גאי פוקס | מיני-סדרה |
| 2018 | גאון | Genius | לוק סימון | 2 פרקים |
| 2021 | פלישה | Invasion | מר אדוארדס | 3 פרקים |
| 2022 | להיות אליזבת | Becoming Elizabeth | תומאס סימור (אנ') | תפקיד ראשי; 8 פרקים |
| 2023 | הזהב (אנ') | The Gold | ג'ון פאלמר (אנ') | תפקיד ראשי; 6 פרקים |
| 2024 |  | The Way | ג'ק פרייס | פרק: "The War" |
פרסים ומועמדויות

| שנה | פרס | קטגוריה | סרט / סדרה | תוצאה |
| --- | --- | --- | --- | --- |
| 2011 | פרס חוג מבקרי הקולנוע של לונדון | שחקן השנה | Weekend | מועמדות |
| 2011 | פרס פסטיבל הסרטים של לונדון | השחקן הבריטי החדש הטוב ביותר | Weekend | מועמדות |
| 2011 | פרס פסטיבל הסרטים של נשוויל | השחקן הטוב ביותר בסרט קולנוע | Weekend | זכייה |
| 2011 | פרס הקולנוע הבריטי העצמאי | השחקן החדש המבטיח ביותר | Weekend | זכייה |
| 2016 | פרס גילדת שחקני המסך | אנסמבל השחקנים הטוב ביותר בסדרת דרמה | אחוזת דאונטון | זכייה |
הערות שוליים

↑  "Emerging Welsh actor Tom Cullen on his big screen success". Wales Online. נבדק ב-16 בספטמבר 2014. {{cite web}}:  (עזרה)
↑  Grice, Natalie. "Indie film Weekend break for Cardiff actor Tom Cullen". BBC Wales News. נבדק ב-16 בספטמבר 2014. {{cite web}}:  (עזרה)
1 2  Rorke, Robert. "Lady Mary's dashing new suitor to debut on 'Downton Abbey'". NY Post. נבדק ב-16 בספטמבר 2014. {{cite web}}:  (עזרה)
↑  "BAFTA Award for Daddy's Girl". Dragon Di. נבדק ב-2008-04-25.
↑  "BAFTA Nomination: Ieuan Morris 'Watch Me'". Glamorgan. אורכב מ-המקור ב-2012-03-16. נבדק ב-2008-04-08.
1 2  "Spotlight Actors: Tom Cullen". נבדק ב-16 בספטמבר 2014. {{cite web}}:  (עזרה)
↑  "Screen International Stars of Tomorrow 2011". Screen Daily 30.06.2011. נבדק ב-2011-09-17.
↑  "Tokyo - Locked Up Abroad". National Geographic. נבדק ב-15 בינואר 2016. {{cite web}}:  (עזרה)
↑  "FUTURES: Star Tom Cullen Turns a One Night Stand Into Art". IndieWire. נבדק ב-2011-07-07.
↑    Hannah Furness, ‏Downton Abbey: the dashing aristocrats lining up to lift Lady Mary out of despair, The Telegraph, 1 March 2013
↑  "Graduate Profile: Tom Cullen". Royal Welsh College of Music and Drama. נבדק ב-2014-04-18.
↑  "Filming begins on The Trials of Jimmy Rose from ITV Studios". ITV Press Centre. נבדק ב-7 בנובמבר 2014. {{cite web}}:  (עזרה)
↑  Vlessing, Etan (21 באפריל 2015). "Tatiana Maslany, Tom Cullen to Star in Indie 'The Other Half'". The Hollywood Reporter. נבדק ב-23 באפריל 2015. {{cite news}}:  (עזרה)
↑  Roxborough, Scott (30 בספטמבר 2015). "MIPCOM: Canal Plus Takes Harlan Coben's 'The Five' for France". The Hollywood Reporter. נבדק ב-15 בינואר 2016. {{cite news}}:  (עזרה)
↑  Wagmeister, Elizabeth (13 במאי 2016). "Tom Cullen to Star in Jeremy Renner's History Series 'Knightfall' (EXCLUSIVE)". Variety. נבדק ב-21 במאי 2016. {{cite news}}:  (עזרה)
↑  "Actors Unite for Theatre". WalesOnline. נבדק ב-2009-09-28.
↑  Wild, Susie. "Undeb celebrate first birthday with Undeb-velopment – review". The Guardian. נבדק ב-16 בספטמבר 2014. {{cite web}}:  (עזרה)
↑  Denise Petski, Deadline, Deadline, ‏2 באפריל 2021
| --- | --- |
בקרת זהויות :  BNE: XX5340279  GND: 102247233X  ISNI: 0000 0003 8127 6414  LCCN: no2012116292  NTA: 345699300  SUDOC: 165775874  VIAF: 260422962   WorldCat (עם VIAF): 260422962
מספר אישי (צה"ל)

| --- | --- |
 שם מקוצר:  מ"א
 מפעיל:  צה"ל
 תאריך התחלה:  1948
 מספר ספרות:  7 (התחילו עם 5)
 ספרת ביקורת:  אין
 דוגמה:  2345678
 
יאיר לפיד ביום הגיוס בבקו"ם עם המספר האישי
מספר אישי הוא מספר מזהה הניתן לכל חייל בצה"ל.
תפקיד המספר האישי

המספר האישי ניתן לכל מועמד לשירות ביטחון (מלש"ב). תושב ישראל הנמנה עם האוכלוסיות החייבות בגיוס מקבל מספר אישי בהגיעו לגיל המתאים לגיוס. המספר נקוב בתעודת החוגר של כל חייל ובתעודת הקצין של כל קצין. הוא מלווה את החייל בכל שלבי שירותו וממשיך להיות מספרו האישי בשירות המילואים, ואף לאחר שחרורו מן המילואים, כאשר הוא כבר פטור מכל שרות צבאי. המספר אינו משתנה בשלבי השירות השונים ולאחריהם. אין חייל מקבל שני מספרים ואותו מספר אינו ניתן לחייל אחר.
המספר האישי מיועד לזיהוי החייל במספר מצבים:
לשם זיהויו של החייל במסגרת יחידתו ובהיותו מחוץ לבסיס בחופשה או בתפקיד.
לשם הטבעה על דסקית הזיהוי של החייל לצורך זיהויו במקרה של פגיעה.
לשם זיהויו של החייל בהליכים משמעתיים.
לצורכי זיהויו של החייל בטיפולים רפואיים.
לצורכי זיהויו של החייל בקבלת תשלומים.
מספר אישי לכל חייל מקובל בכל צבאות העולם והוא מעוגן באמנת ז'נבה השלישית מ-1929 הקובעת את זכויותיהם ומעמדם של שבויים. האמנה מגינה על חייל הנופל בשבי האויב. נאסר בה על עינוי שבויים, ונקבע בה שהמידע שמותר לדרוש משבוי כולל רק את שמו, תאריך לידתו, דרגתו ומספרו האישי. עוד קובעת האמנה כי כל חייל חייב לשאת עמו "פנקס שבי" שבו כלולים פרטיו האישיים והערות לגבי מצבו הרפואי, וכן דסקית זיהוי שעליה מוטבעים שמו ומספרו האישי. גם בצה"ל ניתנת לכל חייל תעודת שבי.
תולדות המספר האישי בצה"ל

מלחמת העצמאות החלה מיד לאחר החלטת החלוקה של עצרת האו"ם מ-29 בנובמבר 1947. בשלב ראשון הייתה זו מלחמה עם ערביי ארץ ישראל, ומיד עם הכרזת העצמאות החל השלב השני בו פלשו צבאות ערב למדינה שאך זה הוקמה. כוחות היישוב שנלחמו בשלב הראשון היו במסגרת "כוח המגן העברי". צה"ל הוקם כשבועיים לאחר קום מדינת ישראל, תוך כדי הקרבות הממשלה הזמנית החליטה על הקמתו וראש הממשלה, דוד בן-גוריון חתם על פקודת צבא הגנה לישראל ב-26 במאי 1948, צה"ל התבסס על המבנה הארגוני של "ההגנה", כדי לשמש ככוח הלוחם העיקרי של מדינת ישראל, ומיזג לתוכו גם לוחמים ממשוחררי הבריגדה היהודית ואנשי המחתרות האחרות - אצ"ל ולח"י, ויהודים יוצאי צבא ממדינות שונות במסגרת גיוס חוץ לארץ ומח"ל.
בשלב הראשון של המלחמה, שלפני הכרזת העצמאות, ובראשיתו של השלב השני, שלאחר ההכרזה, טרם ניתנו מספרים אישיים לחיילי צה"ל כשם שטרם ניתנו מספרי זהות לכלל תושבי המדינה. במהלך המלחמה, לאחר התארגנותו של צה"ל, הוענקו לחיילים המספרים האישיים ולכלל התושבים הוענקו מספרי זהות. סדרת המספרים הראשונה הייתה בת ארבע ספרות, אך לאנשי מנגנון הקבע של "ההגנה", שהפכו לאנשי הפיקוד העליון של צה"ל ניתנו מספרים בני חמש ספרות שהחלו בספרה 3.
כזה היה מספרו האישי של יצחק רבין שהיה מפקד חטיבת הראל במלחמת העצמאות. לימים, בנאום שנשא מול הקונגרס האמריקאי בשנת 1994 סביב הסכם השלום בין ישראל לירדן, פתח יצחק רבין את דבריו באומרו:
לאחר שב-1 ביוני 1948 נחתם הסכם בין מנחם בגין לישראל גלילי, וכוחות האצ"ל החלו להשתלב בצה"ל, ביחידות נפרדות, ניתנו לאנשי האצ"ל מספרים אישיים שהתחילו בספרות "93" שזיהו את נושאיהם כחבר האצ"ל.
לחללים שנפלו בקרב בתקופה שמאז ראשית מלחמת העצמאות ועד להענקת מספרים אישיים לכלל חיילי צה"ל ניתנו בדיעבד לאחר מותם מספרים אישיים בני שש ספרות המתחילים בספרות 17. בזה הביע צה"ל את הוקרת העם לנופלים בקרב על הקמת המדינה.
מסיבות של ביטחון שדה, על מנת שלא ניתן על פי המספרים לדעת את מספר כלל חיילי צה"ל בכל עת נתונה, נקבע כי המספרים האישיים לא יוקצו בסדר עוקב ורציף אלא בדילוגים. כן נקבעו סדרות מספרים מיוחדות לסוגים שונים של חיילים, כגון חיילות, עולים מבוגרים שגילם מעל גיל גיוס חובה שגויסו ישירות למילואים ובוגרי בתי ספר צבאיים. במסלול הראשי הגיעו המספרים במשך הזמן למספרים בני חמש ושש ספרות והחל משנת 1966 למספרים בני שבע ספרות. בסדרה זו נכלל מספרו האישי של גלעד שליט 7704387, שפורסם ברבים באתרי האינטרנט בהימצאו בשבי.
המספר האישי אינו כולל ספרת ביקורת (למספר הזהות נוספה ספרת ביקורת רק בתחילת שנות השבעים).
הווי וטריוויה

אף על פי שלא ניתן לקבוע את מספר החיילים בצה"ל בכל עת נתונה על פי המספרים האישיים, הרי שחיילי שירות החובה יכולים לאמוד את הוותק של חייל ("פז"ם") ואת מחזור הגיוס שלו לפי מספרו האישי. בהווי הצבאי קיימת תמיד מידה של התנשאות של החיילים הוותיקים על החיילים החדשים. באופן זה נוצרו ביטויים שונים המבטאים רוח זאת, כדוגמת "צריך קיטבג כדי לסחוב את המספר האישי שלך" או "לפי המספר האישי שלך עוד לא זרעו את תפוחי האדמה שתאכל עד השחרור".
לקראת סוף שנות ה-50 ובראשית שנות ה-60 הוקצתה למתגייסים סדרת מספרים אישיים בת שש ספרות המתחילים בספרות 44. באותו זמן היו בשירות צה"ל טנדרים קלים מתוצרת ויליס (Willys) שלוחיות הרישוי שלהם החלו בספרות 44. החיילים במחזורי גיוס אלה קיבלו את הכינוי "מחזור הוויליסים". אחד המתגייסים ב"מחזור הוויליסים" היה אהוד ברק שהתגייס ב-8 בנובמבר 1959 וקיבל את המספר האישי  448200.
מספר אישי מפורסם ניתן לדמות דמיונית והיא החיילת "דינה ברזילי", בשיר של להקת הנח"ל שנכתב על ידי הפזמונאי חיים חפר בסוף שנות החמישים והפך ללהיט בתקופתו. חיים חפר בחר להעניק בשיר לחיילת את מספר האישי של בני מחזור הוויליסים – 496351. המספר בשיר היה אמנם פיקטיבי אך כעבור שנים מספר זה הוקצה בפועל לאחד החיילים, שצולם לקליפ של להקת הנח"ל, כאשר חידשה את השיר.
כינויים נוספים:
חיילים בעלי מספר אישי (7 ספרות) שהתחיל ב-220 כונו "220 וולט".
חיילים בעלי מספר אישי (7 ספרות) שהתחיל ב-227 כונו "227 בזזז" (להדגשת המספר הארוך).
חיילים בעלי מספר אישי שהתחיל ב-333 כונו "חיילים ירדניים", על שם המנעול "ירדני 333".
חיילים בעלי מספר אישי המתחיל ב-501 כונו ״ליוויס״ כשם דגם הג׳ינס המפורסם.
חיילים בעלי מספר אישי שהתחיל ב-638 קיבלו מנגינה של "6382020", שיר מפרסומת למודעות לוח.
הערות שוליים

↑  מתן חצרוני, ‏מיוחד ליום העצמאות: ברק מספר על גיוסו לצה"ל, באתר ‏מאקו‏, 26 באפריל 2012
↑  מילות השיר "דינה ברזילי", באתר שירונט
מספר זה"ב

| --- | --- |

מספר IBAN על דוח בנק בריטי (פיקטיבי)
 שם מלא:  International Bank Account Number
 שם מקוצר:  IBAN
 מספר ספרות:  16–32 (ספרות ואותיות לטיניות)
 ספרת ביקורת:  כן
 דוגמה:  GB98 MIDL 0700 9312 3456 78
 ISO 13616-1:2020
מערכת זה"ב (ראשי תיבות של זיכוי העברות יומניות בזמן אמת, באנגלית: RTGS - Real Time Gross Settlement) היא מערכת בנקאית המאפשרת לבצע העברת כספים מחשבון בנק אחד לאחר באופן מיידי, באמצעות מספר חשבון ייחודי (מספר זה"ב) שנוצר לכל חשבון התואם למערכת. הרשם הרשמי של מספרי זה"ב הוא האגודה העולמית לתקשורת פיננסית בין בנקאית (SWIFT).
מספר זה"ב  (באנגלית: IBAN ראשי תיבות של International Bank Account Number) הוא תקן בינלאומי ISO 13616 המציין באופן ייחודי את מספר חשבון הבנק, מספר הסניף, זיהוי הבנק והמדינה בה מתנהל החשבון. בישראל מורכב המספר מ-23 תווים, הכוללים את קוד המדינה, את מספר הבנק, את מספר הסניף, את מספר חשבון הבנק של הלקוח, וכן ספרות ביקורת. מספר התווים מהם מורכב המספר משתנה ממדינה למדינה.
אימוץ בינלאומי

המערכת אומצה בעיקר באירופה ובמזרח התיכון, כאשר מדינות נוספות מאזורים גאוגרפיים אחרים בוחנות את התקן את השפעתו על מערכת הבנקאות שלהן בעקבות אימוץ המערכת.
בתוך האזור הכלכלי האירופי כל המדינות חייבות להשתמש במערכת, ועל פי החלטת הפרלמנט האירופי, עד פברואר 2014 כל מדינות גוש האירו היו חייבות להחליף את המערכות הלאומיות שלהן ולעבור לבצע העברות בנקאיות רק באמצעות מערכת SEPA (אזור תשלומים אירופי אחיד, Single European Payments Area), שבה נעשה שימוש בלעדי במספרי זה"ב.
בישראל המערכת נכנסה לשימוש ב-3 בספטמבר 2007, והיא פועלת בכל הבנקים ומאפשרת לבצע העברות כספים בין כל החשבונות בכל הבנקים. העברה שמתבצעת באמצעות מערכת זה"ב היא סופית ואינה ניתנת לביטול. העברות בין חשבונות המתנהלים בבנקים בישראל מתבצעות באותו יום עסקים.
החל מ-4 ביולי 2007 כל העברת כספים בשקלים המתבצעת בין חשבונות בבנקים ישראליים בסכום של 3 מיליון ש"ח ומעלה חייבת להתבצע באמצעות מערכת זה"ב. בסכום הנמוך מ-3 מיליון ש"ח, ניתן היה לבחור לבצע העברת זה"ב. החל מ-10 ביוני 2010 הוחלט כי סכום הגבוה ממיליון ש"ח חייב יהיה להיסלק באמצעות המערכת.
מבנה

לכל מדינה מבנה שונה בהתאם למערכת הבנקאות הלאומית שלה. בישראל, למשל, מבנה חשבון הבנק הייחודי הוא כדלהלן: ILkk BBBN NNCC CCCC CCCC CCC, כאשר האותיות k מציינות ספרות ביקורת, האותיות B מסמנות את מספר הבנק, האותיות N את מספר הסניף, והאותיות C - את מספר החשבון (13 ספרות המתחילות באפסים).
| מדינה | דוגמה למספר זהב |
| --- | --- |
יוון: GR16 0110 1250 0000 0001 2300 695
בריטניה: GB29 NWBK 6016 1331 9268 19
ערב הסעודית: SA03 8000 0000 6080 1016 7519
שווייץ: CH93 0076 2011 6238 5295 7
ישראל: IL62 0108 0000 0009 9999 999
ראו גם

סוויפט קוד
הערות שוליים

↑  ‏מכתב הממונה על החשבות ומערכות תשלומים וסליקה בבנק ישראל בנושא העברת כספים במס"ב
אימוץ מערכת IBAN ו-SEPA, נכון לאוקטובר 2023.
 
כחול כהה: מדינות שבהן האירו הוא מטבע המדינה.

תכלת: מדינות המשתמשות ב-SEPA.

אדום: מדינות שבהן מבנה IBAN רשום ב-SWIFT.

כתום: מדינות שבהן מוגדר מבנה IBAN.
פרונגולטה

| פרונגולטה |
| --- | --- |
 מינים מקבוצת הפרונגולטה, משמאל למעלה לפני כיוון השעון: אייל אדמוני, קרנף רחב-שפה, לווייתן גדול-סנפיר, פנגולין הכף, טיגריס סיבירי וזאב אפור
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
על־סדרה:: לאורסיאתריה
קבוצה:: פרונגולטה
שם מדעי
 Ferungulata

פרונגולטה (שם מדעי: Fereuungulata) היא קבוצת יונקי שליה בני הקבוצה סקרוטיפריה שבלאורסיאתריה, הכוללת את רוב הסדרות בקבוצת הלאורסיאתריה, למעט אוכלי החרקים והעטלפים. היא כוללת בעיקר את היונקים הטורפים, את הפנגולינאים, את הלווייתנים ואת הפרסתנים שחיים בערבות הגדולות. בעבר היו סדרות נוספות שנכחדו.
הקבוצה הודרה לראשונה ב-1945 בידי החוקר ג'ורג' גיילורד סימפסון, כשמשמעות השם המדעי הוא: "פריה ופרסתנים (Ungulata)" - שתי הקבוצות הפנימיות המכילות את הקבוצה. הוא קבע את הקבוצה על סמך דמיון פילוגנטי מולקולרי משותף בין חברי הקבוצה. הוא גם שייך לקבוצה זו את השנבובאים ואת בני הקבוצה פיינונגולטה ובה השפנאים, הפילאים והתחשאים שגם הם נחשבים לפרסתנים. מחקרים גנטיים מרחיקים את האחרונים מהקבוצה וקובעים שהם שייכים לקבוצה אחרת - אפרותריה, עם אבות ממוצא אפריקני שהתפתחו בנפרד.
מיון

קבוצה פריה (Ferae)
סדרה טורפים (Carnivora)
סדרה פנגולינאים (Pholidota)
סדרה קראודונטים (Creodonta) - נכחדה
קבוצה Euungulata
סדרה קונדילרסים (Condylarthra) - נכחדה
סדרה דינוצרטים (Dinocerata) - נכחדה
סדרה מזוניכידים (Mesonychia) - נכחדה
סדרה מפריטי פרסה (Perissodactyla)
קבוצה צטרומיננטיה (Cetruminantia)
סדרה מכפילי פרסה (Artiodactyla)
סדרה לווייתנאים (Cetacea)
קבוצה מרידיונגולטיים (Meridiungulata)? - נכחדה
גלריה

פנדה זנובה
ניבתן
פנגולין פיליפיני
טפיר הרים
קרנף סומטרה
גואנקו
היפופוטם
דולפין שחור-סנטר
מספר חזק 2000

| --- | --- |
 מו"ל:  אוניברסיטת חיפה 
 תאריכי הופעה:  2001–הווה (כ־23 שנים) 
 שפה:  עברית 
 
מספר חזק 2000 הוא כתב עת להוראת המתמטיקה בבית הספר היסודי ובקדם-יסודי, היוצא לאור במתכונת דו-שנתית, על ידי מרכז מורים ארצי למתמטיקה בחינוך היסודי והקדם-יסודי שבאוניברסיטת חיפה.
כתב עת זה הוא המשכם של שני כתבי עת ישנים שעסקו בתחום הנ"ל, כתב העת "מספר חזק" שיצא לאור במשך 11 שנים על ידי המרכז להוראת המתמטיקה בבית ברל (20 חוברות), וכתב העת "עממי" שיצא לאור במשך 5 שנים על ידי מרכז מורים ארצי לחינוך מתמטיקה ביסודי באוניברסיטת חיפה (12 חוברות).
בעבר הודפס כתב העת ונשלח לבתי הספר היסודיים בארץ ולמוסדות אחרים. כיום כתב העת הוא מקוון בלבד.
מספר IMO

פרטים מזהים של אוניית צובר רשומים על ירכתיה: שמה Yong Sheng, נמל הבית הונג קונג, ומספר IMO, כמתחייב מהאמנה הבינלאומית לבטיחות החיים בים
מספר IMO מסומן על סיפון מעבורת הנוסעים Finmaid, באופן שניתן לזהותו מן האוויר
מספר IMO הוא מספר זיהוי ייחודי, של ארגון הימאות הבינלאומי, הניתן לכלי שיט ולחברות רשומות לניהול כלי שיט. מספר IMO מורכב משלוש אותיות, "IMO", ולאחריהן מספר בן שבע ספרות הניתן לאוניות עוד בעת בנייתן. מספר זיהוי ייחודי זה ניתן לכל כלי שיט מסחרי ממונע, בעל תפוסה ברוטו של מעל 100 טון. המספר משמש לזיהוי כלי השיט ואינו משתנה לאורך כל חיי האונייה, אף אם היא מחליפה בעלים, שמות, או דגל.
מתן מספר זיהוי לכלי שיט

מספר IMO ניתן לגוף האונייה, עוד בתהליך בנייתה, מיד לאחר שנבנתה שדרית האונייה במספנה, להוציא את המקרים הבאים:
ספינות שנועדו לשמש כספינות דיג בלבד
כלי שיט חסרי הנעה עצמית
יאכטות
אוניות שנועדו לשירות מיוחד (למשל, אוניית מגדלור)
ארבת אפרכס, או ארבה שוֹמֶטֶת (hopper barges)
סנפירית ורחפת
רציף צף ומבנים צפים דומים
כלי שיט צבאיים
כלי שיט הבנויים מעץ
מספר IMO ניתן לכל מבנה האונייה המכסה על מנועיה ואם נוספים לה חלקים נוספים לאחר השלמת בנייתה, יישאר מספר ה-IMO שניתן לחלק זה באונייה. מספר IMO מופיע על תעודותיה של האונייה.
מתן המספר והרכבו

את מספרי ה-IMO מנפיקה חברת IHS Fairplay הנמצאת בבעלות חלקית של חברת מרשם לוידס והיא אף מקור המידע היחיד המוסמך לאשר את זיהויו של מספר IMO. המספר מורכב משש ספרות עיקריות וספרת ביקורת, שהיא ספרת האחדות, הספרה הימנית ביותר במספר. כדי לוודא אמינותו של מספר IMO יש להכפיל כל ספרה משש הספרות העיקריות במיקומן בתוך המספר, מימין לשמאל. ספרת האחדות במספר שהתקבל חייבת להיות זהה לספרת הביקורת. כך למשל כדי לבדוק את המספר: IMO 7654329:‏ 7×7 + 6×6 + 5×5 + 4×4 + 3×3 + 2×2 = 139. כיוון ש-9 היא ספרת הביקורת, זהו מספר IMO נכון.
היסטוריה

מתן מספרי IMO לאוניות החל בשנת 1987 לאחר שאומצה החלטה A.600(15) של ארגון הימאות הבינלאומי כצעד שנועד לקדם "בטיחות בספנות, מניעת זיהום וכצעד למניעת מעשי מרמה בספנות". ההחלטה קראה למתן מספר זיהוי קבוע לכל אונייה כאמצעי לזיהויה. המספר יוותר ללא שינוי גם לאחר שהאונייה משנה דגל ויופיע על מסמכי הזיהוי של האונייה. לאחר שהחלטה זו אומצה בשנת 1994 בתקנה XI-1/3 של האמנה הבינלאומית לבטיחות החיים בים, הוסכם על אמות מידה לאוניות נוסעים בתפוסה ברוטו של 100 טון ומעלה וכן כל אוניות המשא בתפוסה ברוטו של 300 טון ומעלה. יישום התקנה הפך לחובה על כל האוניות החל מ-1 בינואר 1996.
בחודש דצמבר 2002, במסגרת הוועידה הדיפלומטית על בטיחות בספנות, הוחלט כי תקנת האמנה הבינלאומית לבטיחות החיים בים תשונה כך, שכל אונייה תחויב בסימון קבוע של מספר IMO הייחודי לה, באופן בולט על דפנותיה או על מבנה הגשר. אוניות נוסעים חייבות אף בסימון המספר על משטח אופקי באונייה הנראה בבירור מן האוויר. כל האוניות חייבות אף לסמן את המספר בתוך חלל האונייה.